OpenLLM-France/wikimedia huggingface dataset:
# Dengpes

Els mishmis o dengpes (mishmi o dengpa) són una ètnica tibetobirmana de tipus mongoloide que viu al nord-est d'Arunachal Pradesh i alguns punts al Tibet, a les valls superior i inferior del Dibang, als districte de Lohit i Anjaw, al país Medog.
Anteriorment estaven dividits en quatre tribus:
* Chulikatta ("cabells recollits")
* Bebejiya
* Digaru
* Miju o Migu o Midhi
I posteriorment en tres:
* Idu Mishmi o Idu Lhoba
* Digaru Mishmi o Taraon Deng
* Miju Mishmi o Kaman Deng
Aquestes tres subdivisions derivan de la situació geogràfica però ètnicament no presenten diferències. Els idu o yidu Lobha viuen a Tibet (Xina) i són anomenats com chulikatas a Assam; viuen a la vall superior del Dibang i al nord del districte de Lohit. Els taraons o digaru mishmis viuen als turons entre els rius Digaru i Lohit. I els kamans coneguts també com a miju mishmis, viuen entre els rius Lohit i Kambang i a les muntanyes Mishmi als dos costats del riu Lohit. Els idu mishmis foren els primers a arribar des de Birmània, seguits dels digaru mishmi vfa uns 500 anys; els mijus foren el darrers i venien del país Kachin.
Són comerciants i pastors i molt pocs són pagesos. Els seus ramats i les seves dones són els seus signes de riquesa. La primera expedició al seu territori es va fer el 1827, i van seguir altres el 1836 i 1845 però cap d'elles va arribar a Rima, ciutat a la frontera amb el Tibet. Finalment el 1851 hi va arribar Krick, un missioner francès, i va retornar sa i estalvi; quan va retornar al país Mishmi fou assassinat el 1854 per un cap d'aquest poble. L'assassí fou capturat després i penjat a Dibrugarh. El 1869 i 1879 es van fer intents d'arribar a la vall del Zayul, braç oriental del Brahmaputra, que no van reeixir. A l'hivern del 1885-1886 Needham i el capità Molesworth van marxar de Sadiya cap a Rima, però foren obstruïts en el seu camí pels tibetans; en aquesta ocasió es va seguir una ruta pel nord del Brahmaputra amb més de 300 km, al principi (uns 75 km) en pla i en elefant, però els darrers km (uns 45) formats per pistes extremament difícils amb altures de més de 1000 metres. A la vall del Zayul el camí era fàcil. El 1899 els bebejiya mishmis van matar a tres khamtis (ciutadans britànics) i van segrestar tres infants; uns mesos després es va enviar una expedició que va rescatar als captius i va cremar els pobles dels culpables (els bebejiya vivien a l'est del riu Dibang).
Mishmi vol dir "no civilitzat", i com que el nom era ofensiu avui dia prefereixen ser anomenats poble dengpa o dengpes.

## Referències

* Wilson Hunter, Sir William; Sutherland Cotton, James; Sir Richard Burn, Sir William Stevenson Meyer. Great Britain India Office. The Imperial Gazetteer of India (en anglès). Oxford: Clarendon Press, 1908.

## Enllaços externs

* RCILTS, IIT Guwahati Arxivat 2005-04-11 a Wayback Machine.
* Foto de dues dones miju mishmi
* Britannica: Mishmi
* Iternary reference on various localities of the Mishmi Arxivat 2006-05-12 a Wayback Machine.
# Altoona (Kansas)

Altoona és una població dels Estats Units a l'estat de Kansas. Segons el cens del 2000 tenia 485 habitants.

## Demografia

Segons el cens del 2000, Altoona tenia 485 habitants, 201 habitatges, i 133 famílies. La densitat de població era de 346,8 habitants per km².
Dels 201 habitatges en un 31,8% hi vivien nens de menys de 18 anys, en un 47,8% hi vivien parelles casades, en un 13,4% dones solteres, i en un 33,8% no eren unitats familiars. En el 32,8% dels habitatges hi vivien persones soles el 18,4% de les quals corresponia a persones de 65 anys o més que vivien soles. El nombre mitjà de persones vivint en cada habitatge era de 2,41 i el nombre mitjà de persones que vivien en cada família era de 2,99.
Per edats la població es repartia de la següent manera: un 29,5% tenia menys de 18 anys, un 6,4% entre 18 i 24, un 24,3% entre 25 i 44, un 23,1% de 45 a 60 i un 16,7% 65 anys o més.
L'edat mediana era de 38 anys. Per cada 100 dones de 18 o més anys hi havia 86,9 homes.
La renda mediana per habitatge era de 23.906 $ i la renda mediana per família de 30.375 $. Els homes tenien una renda mediana de 28.523 $ mentre que les dones 22.500 $. La renda per capita de la població era de 12.534 $. Entorn del 9,9% de les famílies i el 16,3% de la població estaven per davall del llindar de pobresa.

## Poblacions més properes

El següent diagrama mostra les poblacions més properes.

## Referències

* ↑ «U.S. Gazetteer: 2000 and 1990». Oficina del Cens dels Estats Units, 10-07-2008.
* 1 2 3 «Fact Sheet- Altoona». American Fact Finder. Oficina del Cens dels Estats Units, 12-01-2010. Arxivat de l'original el 2020-02-10. [Consulta: 6 agost 2010].
* ↑ «Geographic Comparison Table- Altoona». American Fact Finder. Oficina del Cens dels Estats Units, 12-01-2010.
# Monnow Valley Studio

Monnow Valley Studio és un estudi de gravació a Rockfield, Monmouthshire, Gal·les.

## Història

A la dècada de 1970, Monnow Valley va ser la instal·lació d'assaig dels famosos Rockfield Studios. Es va convertir en un estudi independent a la dècada de 1980 propietat de Charles Ward després de separar-se dels Rockfield Studios i ha estat utilitzat per moltes bandes com Stereophonics, the Charlatans, Manic Street Preachers, Queen, Black Sabbath, Iggy Pop i Oasis, que van utilitzar una imatge de l'interior de l'estudi com a portada del senzill "Supersonic".

## Clients

Durant els últims trenta anys, l'estudi ha estat utilitzat per molts artistes d'èxit:
* Amplifier
* Attack! Attack!
* Devil Sold His Soul
* Black Sabbath
* Blood Red Shoes
* Biffy Clyro
* Billy Bragg
* Bullet for My Valentine
* Busted
* Casino
* Catatonia
* The Charlatans
* The Coral
* Deadbeat Darling
* Delphic
* Devin Townsend
* The Enemy
* Feeder
* Fredrika Stahl
* Funeral for a Friend
* Future of the Left
* GLC
* Iggy Azalea
* Joss Stone
* Kaiser Chiefs
* Laura Marling
* Led Zeppelin
* Manic Street Preachers
* Marti Pellow
* Neck Deep
* Oceansize
* Oasis
* Ozzy Osbourne
* The Pigeon Detectives
* Eugene Francis Jnr
* Robert Plant
* Iggy Pop
* Portishead
* Pulp
* Pretty Violet Stain
* Queen
* Rush
* Simple Minds
* Stereophonics
* Super Furry Animals
* Sylosis
* The Stone Roses
* The View
* Tom Jones
* Twin Peaks
* Yes Sir Boss

## Referències

* 1 2 3 4 5 Tryst Williams, [Bands who have recorded at Monnow Valley Studios include], Western Mail, 2006. Retrieved April 2012
* 1 2 3 «Rock shrine goes on sale for #690k». walesonline, 04-04-2006.
* ↑ Oasis at The Pink Museum and Monnow Valley, Oasis Recording info. Retrieved April 2012

## Enllaços externs

* Monnow Valley Studio - Lloc web oficial
# Beltenebros

«Beltenebros» té aquests significats:
* Beltenebros (novel·la) (1989), novel·la d'Antonio Muñoz Molina
* Beltenebros (pel·lícula) (1991), la seva adaptació al cinema per Pilar Miró
* Nom posat a Amadís de Gaula per l'ermità que el va portar a la seva ermita a la Penya Pobra. Apareix una referència a aquest fet en la tercera part del llibre primer del Quixot, capítol XV "On es conta la desgraciada aventura que es va topar el Quixot a topar amb uns desangelats yangüesos" on per boca del Quixot diu Cervantes: "I un dells va ser Amadís, quan, dient-se Beltenebros, es va allotjar a la Penya Pobra, ni sé si vuit anys o vuit mesos, que no estic molt bé en el compte: només que ell va estar-hi fent penitència, per no sé quin disgust que li va fer la senyora Oriana".
# Tilman Rammstedt

Tilman Rammstedt (Bielefeld, 1975) és un escriptor i músic alemany. El 2008 va ser guardonat amb el Premi Ingeborg Bachmann. És autor de la novel·la Der Kaiser von China (2008), traduït en català el 2009 amb el títol L'Emperador de la Xina.

## Referències

* ↑ , Barcelona, La Campana, ISBN 978-84-96735-38-5
# Altona (Nova York)

* Per a altres significats, vegeu «Altona».
Altona és una concentració de població designada pel cens dels Estats Units a l'estat de Nova York. Segons el cens del 2000 tenia 1.056 habitants.

## Demografia

Segons el cens del 2000, Altona tenia 1.056 habitants, 140 habitatges, i 89 famílies. La densitat de població era de 242,7 habitants/km².
Dels 140 habitatges en un 27,1% hi vivien nens de menys de 18 anys, en un 47,9% hi vivien parelles casades, en un 10,7% dones solteres, i en un 36,4% no eren unitats familiars. En el 30,7% dels habitatges hi vivien persones soles el 19,3% de les quals corresponia a persones de 65 anys o més que vivien soles. El nombre mitjà de persones vivint en cada habitatge era de 2,3 i el nombre mitjà de persones que vivien en cada família era de 2,78.
Per edats la població es repartia de la següent manera: un 7% tenia menys de 18 anys, un 13,3% entre 18 i 24, un 56% entre 25 i 44, un 16,9% de 45 a 60 i un 6,9% 65 anys o més.
L'edat mediana era de 35 anys. Per cada 100 dones de 18 o més anys hi havia 611,6 homes.
La renda mediana per habitatge era de 44.688 $ i la renda mediana per família de 51.528 $. Els homes tenien una renda mediana de 24.628 $ mentre que les dones 23.864 $. La renda per capita de la població era de 17.535 $. Entorn del 6,8% de les famílies i el 14,8% de la població estaven per davall del llindar de pobresa.

## Referències

* ↑ «U.S. Gazetteer: 2000 and 1990». Oficina del Cens dels Estats Units, 10-07-2008.
* 1 2 3 «Fact Sheet- Altona». American Fact Finder. Oficina del Cens dels Estats Units, 12-01-2010. Arxivat de l'original el 2020-02-14. [Consulta: 9 agost 2010].
* ↑ «Geographic Comparison Table- Altona». American Fact Finder. Oficina del Cens dels Estats Units, 12-01-2010.
# Jordi Pablo Ripollès

Jordi Pablo Ripollés (Vinaròs, 1 de gener de 1990) és un futbolista valencià, que ocupa la posició de migcampista. Ha estat internacional amb diferents seleccions inferiors espanyoles.
Després de destacar al club de la seua ciutat, el Vinaròs CF, s'uneix al Vila-real CF, per on passa pels diferents filials fins a debutar amb el primer equip a l'abril del 2009, tot jugant dos partits, un de lliga i altre de Champions League.
El juny de 2009 recala al Màlaga CF. Una lesió a la pretemporada, davant el Llevant UE, el manté apartat dels terrenys de joc durant la primera meitat de la temporada. Actualment (temporada 2015/16) juga al club UD Socuéllamos, de la 2a Divisió B - Grup II.

## Referències

* ↑ Jordi Pablo Ripollés debuta con el primer equipo del Vila-real CF
* ↑ El Villarreal traspasa a Jordi Pablo al Málaga

## Enllaços externs

* Fitxa del jugador
# K (desambiguació)

«K o k» té aquests significats:
* K, onzena lletra de l'alfabet català
* Κ, desena lletra de l'alfabet grec
* К, lletra de l'alfabet ciríl·lic
* k, símbol d'una constant física
* K, símbol de la lisina
* K, en la baralla francesa designa el rei
* K, símbol del kelvin (unitat de temperatura)
* K, designació del color negre en el model de color CMYK
* K, símbol de l'element químic potassi
* k, constant d'equilibri d'una reacció química
* k, símbol del prefix kilo-.
* vitamina K.
Viccionari
# Lliga de Sierra Leone de futbol

La lliga de Sierra Leone de futbol (Sierra Leone National Premier League) és la màxima competició futbolística de Sierra Leone. És organitzada per la Sierra Leone Football Association. Fou creada l'any 1967.
Tots els clubs campions (a data d'octubre 2008) són equips de la capital Freetown. La lliga és patrocinada pel Sierra Leone Commercial Bank.

## Clubs participants temporada 2019

| Club | Ciutat | Estadi |
| Anti Drugs Strikers | Newton | Dems field Wellington |
| Bo Rangers | Bo | Bo Stadium |
| Central Parade | Freetown | National Stadium |
| Diamond Stars | Koidu Town | Koidu Sports Stadium |
| East End Lions | Freetown | National Stadium |
| Freetown City | Freetown | National Stadium |
| Eastern Tigers Stars | Lungi | Lungi Field |
| Kallon | Freetown | National Stadium |
| Mighty Blackpool | Freetown | National Stadium |
| Old Edwardians | Freetown | National Stadium |
| Ports Authority | Freetown | National Stadium |
| Kamboi Eagles | Kenema | Town Field |
| SLRA | Makeni | EBK Stadium |

## Historial

Font:

### Western Area FA

* 1967: Blackpool
* 1968: Old Edwardians
* 1969: Bolton Nationale
* 1970: Ports Authority
* 1971: Ports Authority
* 1972-73: Desconegut
* 1974: Blackpool
* 1975-76: Blackpool
* 1976-77: No finalitzà
* 1977-78: Blackpool
* 1978-80: Desconegut

### National League

* 1980: East End Lions (1)
* 1981: Real Republicans (1)
* 1982: Sierra Fisheries (1)
* 1983: Real Republicans (2)
* 1984: Real Republicans (3)
* 1985: East End Lions (2)
* 1986: Old Edwardians (1)
* 1987: Sierra Fisheries (2)
* 1988: Mighty Blackpool (1)
* 1989: Freetown United (1)
* 1990: Old Edwardians (2)
* 1991: Mighty Blackpool (2)
* 1992: East End Lions (3)
* 1993: East End Lions (4)
* 1994: East End Lions (5)
* 1995: Ports Authority (1)
* 1996: Mighty Blackpool (3)
* 1997: East End Lions (6)
* 1998: Mighty Blackpool (4)
* 1999: East End Lions (7)
* 2000: Mighty Blackpool (5)
* 2001: Mighty Blackpool (6)
* 2002: No es disputà
* 2003: No es disputà
* 2004: No es disputà
* 2005: East End Lions (8)
* 2006: FC Kallon (3)
* 2007-08: Ports Authority (2)
* 2009: East End Lions (9)
* 2010: East End Lions (10)
* 2011: Ports Authority (3)
* 2012: Diamond Stars (1)
* 2013: Diamond Stars (2)
* 2014: East End Lions (11)
* 2015: No es disputà
* 2016: No es disputà
* 2017: No es disputà
* 2018: No es disputà
* 2019: East End Lions (12)
* 2020: Abandonat
* 2021-22: Bo Rangers (1)
* 2022-23: Bo Rangers (2)

## Notes

* ↑ Lliga abandonada, Blackpool fou declarat campió.
* ↑ La lliga oficial no es disputà i la lliga rebel fou abandonada.

## Referències

* ↑ «Sierra Leone - List of Champions». RSSSF. [Consulta: 16 agost 2019].
# Rampa timpànica

La rampa timpànica és una cavitat plena de perilimfa dins de la còclea. Està separada del conducte coclear, per la membrana basilar, i s'estén des de la finestra rodona fins a l'helicotrema, on continua amb la rampa vestibular.
# Picot ocre

El picot ocre (Celeus ochraceus) és una espècie d'ocell de la família dels pícids. És endèmic de l'est del Brasil, on viu a altituds de fins a 1.200 msnm. El seu hàbitat natural són els boscos humits. És una espècie en risc mínim, és a dir, no sembla que hi hagi cap amenaça significativa per a la seva supervivència. El seu nom específic, ochraceus, significa 'ocraci' en llatí.

## Referències

* ↑ BirdLife International. «Celeus ochraceus» (en anglès). Llista Vermella d'Espècies Amenaçades de la UICN. Unió Internacional per a la Conservació de la Natura, 2017. DOI: 10.2305/IUCN.UK.2017-3.RLTS.T61536248A118584789.en. [Consulta: 27 febrer 2021].
* ↑ Jobling, 2010, p. 279, «ochraceum / ochraceus».

## Bibliografia

* Jobling, J. A. Helm Dictionary of Scientific Bird Names (en anglès). Christopher Helm, 2010. ISBN 9781408133262.
# Deva Bermejo Escribano

Deva Bermejo Escribano (Barcelona, 15 de maig de 2004) és una jugadora de bàsquet catalana.
Base, es formà en les categories inferiors del Club Bàsquet Femení Sant Adrià, amb el qual debutà a la Lliga femenina 2. La temporada 2021-22 s'incorporà al Barça CBS i aconseguí l'ascens a la Lliga Endesa. Hi debutà l'any següent, tanmateix, fou cedida durant la temporada al Club Bàsquet Femení Viladecans, amb el qual es proclamà campiona de la Lliga catalana 2. L'estiu de 2023 fitxà pel Club Joventut Badalona. Amb el club badaloní guanyà el play-off d'ascens a la Primera Divisió. Internacional amb la selecció espanyola en categories de formació, s'ha proclamat subcampiona del Món sub-19 (2023) i subcampiona d'Europa sub-18 (2022).

## Referències

* ↑ «El Joventut asegura la continuidad de uno de sus talentos emergentes» (en castellà). Mundo Deportivo, 19-06-2024. [Consulta: 30 juny 2024].
* ↑ «Deva Bermejo, una subcampiona mundial per a la Penya». Club Joventut Badalona, 02-08-2023. [Consulta: 30 juny 2024].
* ↑ «Deva Bermejo: "En els últims cinc minuts vam parlar entre nosaltres, i ho vam aconseguir"». CCMA, 06-05-2024. [Consulta: 30 juny 2024].
* ↑ Pinilla, José Ignacio. «La Sub-19, una generación excepcional y única» (en castellà). As, 24-07-2023. [Consulta: 30 juny 2024].
* ↑ Sánchez, Borja. «Espanya perd la final contra Lituània (75-78)». L'Esportiu, 14-08-2022. [Consulta: 30 juny 2024].

## Enllaços externs

* Fitxa de Deva Bermejo Escribano - Competiciones FEB
# Joan Barnó de Ferrusola

Joan Barnó de Ferrusola (Olot, 1775 o 1762 - Guayaquil, 1842) fou un militar i funcionari català establert a Guayaquil.
Fill de Josep Barnó Parpinyà i Maria Teresa de Ferrusola Ros, entrà al servei de l'exèrcit espanyol i fou destinat a Florida, on lluità contra els britànics i entrà en contacte amb el baró de Carondelet. Quan aquest últim assumí la presidència de la Reial Audiència de Quito (1799-1807), Barnó de Ferrusola l'acompanyà a la capital i fou nomenat secretari privat del president de l'audiència. Després de la mort de Carondelet, va exercir com a comptador i després administrador (1808) de la Real Renta de Aguardientes. L'any 1816, durant les guerres d'independència hispanoamericanes, va defensar la ciutat de Guayaquil de l'atac del capità argentí Guillermo Brown, a càrrec de la bateria de Las Cruces.
Quan es produí la independència de Guayaquil, el 9 d'octubre de 1820, Barnó de Ferrusola era administrador de la duana, càrrec que hagué d'abandonar. Poc després deixà l'Equador, però hi tornà el 1825, per viure amb la seva família. S'havia casat el 1801, a Guayaquil, amb Rosa Paredes Iturralde, d'ascendència gallega.

## Referències

* ↑ Pi i Murugó dona la data de 1762, mentre que Jurado Noboa dona la de 1775.
* ↑ Manent, A. Diccionari dels catalans d'Amèrica. Contribució a un diccionari biogràfic, toponímic i temàtic. Barcelona: Generalitat de Catalunya, 1992.
* 1 2 3 Pi i Murugó, Anna; Arnavat, Albert «Catalanes en Ecuador». Ecos de la academia, 2016, pàg. 101-121.
* 1 2 Jurado Noboa, Fernando «Catalans a l'Equador». Paratges. Societat Catalana de Genealogia, Heràldica, Sigil·lografia i Vexil·lologia.
# Garkalne

El municipi de Garkalne (en letó: Garkalnes novads) és un dels 110 municipis de la República de Letònia, que es troba localitzat al centre del país bàltic; l'ajuntament es troba al barri de Berģi de Riga. El municipi va ser creat l'any 2007 després d'una reorganització territorial.

## Població i territori

La seva població està composta per un total de 6.722 persones (2009). La superfície del municipi té uns 150,5 kilòmetres quadrats, i la densitat poblacional és de 44,66 habitants per kilòmetre quadrat.

## Referències

* ↑ «Iedzivotaju skaits Latvija 2009.gada 14.janvari, pašvaldibu velešanu izsludinašanas diena» (en letó). Comissió Central d'Elecció de la República de Letònia. Arxivat de l'original el 2012-04-06. [Consulta: 10 gener 2015].
* ↑ «Administrativi teritorialais iedalijums» (doc) (en letó). Ministeri de Protecció del Medi Ambient i Desenvolupament Regional, 2008. Arxivat de l'original el 2012-04-26. [Consulta: 10 gener 2015].
# Lliga de Trinitat i Tobago de futbol

La lliga de Trinitat i Tobago de futbol, la màxima categoria de la qual s'anomena TT Premier Football League, és la màxima competició de Trinitat i Tobago de futbol.

## Equips participants temporada 2019

* Central FC
* Club Sando
* Defence Force
* Morvant Caledonia
* North East Stars
* Point Fortin Civic
* Police
* San Juan Jabloteh
* St. Ann's Rangers
* W Connection

## Historial

* Aquest article tracta sobre els campions nacionals des de 1974. Si cerqueu els campions anteriors, vegeu «Lliga de Port of Spain de futbol».
Font:

### Lliga Nacional

* 1974: Defence Force (1)
* 1975: Defence Force (2)
* 1976: Defence Force (3)
* 1977: Defence Force (4)
* 1978: Defence Force (5)
* 1979: Police FC (1)
* 1980: Defence Force (6)
* 1981: Defence Force (7)
* 1982: ASL Sports (1)
* 1983: ASL Sports (2)
* 1984: Defence Force (8)
* 1985: Defence Force (9)
* 1986: Trintoc (1)
* 1987: Defence Force (10)
* 1988: Trintoc (2)
* 1989: Defence Force (11)
* 1990: Defence Force (12)
* 1991: Police FC (2)
* 1992: Defence Force (13)
* 1993: Defence Force (14)
* 1994: Police FC (3)
* 1995: Defence Force (15)

### Lliga Semiprofessional

* 1996: Defence Force (16)
* 1997: Defence Force (17)
* 1998: Joe Public FC (1)

### Lliga Professional

* 1999: Defence Force (18)
* 2000: W Connection (1)
* 2001: W Connection (2)
* 2002: San Juan Jabloteh (1)
* 2003: San Juan Jabloteh (2)
* 2004: North East Stars (1)
* 2005: W Connection (3)
* 2006: Joe Public FC (2)
* 2007: San Juan Jabloteh (3)
* 2008: San Juan Jabloteh (4)
* 2009: Joe Public FC (3)
* 2010-11: Defence Force (19)
* 2011-12: W Connection (4)
* 2012-13: Defence Force (20)
* 2013-14: W Connection (5)
* 2014-15: Central FC (1)
* 2015-16: Central FC (2)
* 2016-17: Central FC (3)
* 2017: North East Stars (2)
* 2018: W Connection (6)
* 2019-20: Defence Force (21)
* 2020-21: no es disputà
* 2021-22: no es disputà
* 2023: Defence Force (22)

## Referències

* ↑ «Trinidad and Tobago - List of Champions». RSSSF. [Consulta: 9 febrer 2019].

## Enllaços externs

* Web oficial
* Soca Warriors Online Arxivat 2008-05-09 a Wayback Machine.
* RSSSF
# Rampa de taller

Una rampa de taller o rampa per a cotxes és un suport (normalment de ferro) que proporciona un mètode senzill per aixecar un vehicle del terra per poder accedir sota el mateix, és un dels tres sistemes més fàcils per elevar un cotxe, juntament amb els altres dos més comuns:utilitzar un gat o utilitzar cavallets.
El punt més important de la rampa per a cotxes és la seguretat, ja que els cotxes poden ser mantinguts molt establement damunt de les rampes (si són prou resistents, per exemple les fetes de ferro), algunes poden ser construïdes manualment a casa, fetes amb eines senzilles.

## Vegeu també

* Alineador de fars
* Motor d'explosió

## Referències

* ↑ Bonnier Corporation. Popular Science. Bonnier Corporation, juny 1979, p. 104–. ISSN 01617370.
* ↑ Hearst Magazines. Popular Mechanics. Hearst Magazines, octubre 1977, p. 64–. ISSN 00324558.
* ↑ Hearst Magazines. Popular Mechanics. Hearst Magazines, maig 1975, p. 16–. ISSN 00324558.

## Enllaços externs

* GETECH Garage Equipment
* GEA
# Picot pitgrís

El picot pitgrís (Melanerpes hypopolius) és una espècie d'ocell de la família dels pícids (Picidae) que habita cactus del desert, boscos de ribera i altres boscos oberts, a les terres altes, 1350-2100 m, des del nord-oest de l'estat de Guerrero, Mèxic i Puebla cap al sud fins al centre d'Oaxaca.
El seu estudi científic es va desenvolupar a partir de la Cooper Ornithological Society el 1990 que va promoure l'observació de sis exemplars. L'estudi va confirmar els hàbits de descans de les aus, concretament en els cactus. Habita boscos subtropicals de terra baixa i matolls d'altitud subtropical o tropical.

## Referències

* ↑ IUCN «Melanerpes hypopolius» (en anglès). BirdLife International: The IUCN Red List of Threatened Species, 17-02-2020. DOI: 10.2305/iucn.uk.2020-3.rlts.t22680843a152214248.en.
* ↑ Hendricks, Paul; McAuliffe, Joseph R.; Valiente-Banuet, Alfonso «On Communal Roosting and Associated Winter Social Behavior of Gray-Breasted Woodpeckers». The Condor, 92, 1, 1990, pàg. 254–255. DOI: 10.2307/1368413. ISSN: 0010-5422.
# Dècada del 820 aC

La dècada del 820 aC comprèn el període que va des de l'1 de gener del 829 aC fins al 31 de desembre del 820 aC.

## Esdeveniments

* Dido, fundadora de Cartago, fuig de Tir després de la mort d'Acerbes.

## Personatges destacats

* Pigmalió (fill de Belos)
# Toromys grandis

Toromys grandis és una espècie de mamífer rosegador de la família de les rates espinoses. És endèmica de la regió amazònica del Brasil. El seu hàbitat natural són els boscos inundables. Està amenaçada per la desforestació.
La UICN considera que T. grandis és l'única espècie del gènere Toromys, tot i que alguns investigadors també hi inclouen l'espècie T. rhipidirus.

## Referències

* ↑ Percequillo, A.; Patton, J. Toromys grandis. UICN 2008. Llista Vermella d'espècies amenaçades de la UICN, edició 2008, consultada el 25 març 2015.
* ↑ Patton, J. L.; Pardiñas, U. F. J.; D'Elía, G. Rodents (en anglès). University of Chicago Press, 2015, p. 930. ISBN 9780226169576.